תקנות הרופאים (פרסומת אסורה)

{{ח:התחלה}}
{{ח:כותרת|תקנות הרופאים (פרסומת אסורה), התשס״ט–2008}}

{{ח:פתיח-התחלה}}
{{ח:תיבה|ק״ת תשס״ט, 89|תקנות הרופאים (פרסומת אסורה)|https://olaw.org.il/takanot/takanot-6722.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת הרופאים#סעיף 11|סעיף 11}} {{ח:חיצוני|פקודת הרופאים|לפקודת הרופאים [נוסח חדש], התשל״ז–1976}}, בהתייעצות עם ההסתדרות הרפואית בישראל ובאישור ועדת חוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרה}}
{{ח:ת}} בתקנות אלה –
{{ח:ת|סוג=הגדרה}} ”פרסומת“ – לרבות מודעת תדמית, לעיסוקו ברפואה של רופא מורשה בישראל או לעיסוק ברפואה בישראל המיועדת, לפי צורתה, תוכנה או דרך פרסומה, לקהל בישראל, ונצפית על ידו, אף אם היא מופצת, משודרת או מודפסת מחוץ לישראל; לעניין תקנות אלה, כתבה, מאמר או ידיעה עיתונאית מכל סוג שהוא לא ייחשבו פרסומת;
{{ח:ת|סוג=הגדרה}} ”מודעת תדמית“ – מודעת פרסומת העלולה להביא אדם סביר להניח כי אינה פרסומת.

{{ח:סעיף|2|פרסומת מטעה או פוגעת בכבוד המקצוע}}
{{ח:ת}} פרסומת מסוג כמפורט להלן או הנעשית בצורה או בדרך כמפורט להלן, היא פרסומת שיש בה כדי להטעות את הציבור או כדי לפגוע בכבוד המקצוע:
{{ח:תת|(1)}} תכנים –
{{ח:תתת|(א)}} פרסום עובדות שגויות או מטעות, מידע לא נכון או מצג שוא אחר;
{{ח:תתת|(ב)}} ציון נתונים מספריים או אחרים על הצלחה של טיפול רפואי או טיפול אחר בבריאות אדם שמבצע הרופא שאודותיו הפרסומת, למעט אם ניתן לכך אישור מאת המנהל הכללי של משרד הבריאות או עובד בכיר במשרד הבריאות שהוא הסמיך לעניין זה, אם שוכנע כי קיימות אמות מידה מדעיות לנתונים האמורים, וכי אין בציון הנתונים כדי להטעות את הציבור;
{{ח:תתת|(ג)}} הבטחת הצלחה של טיפול;
{{ח:תתת|(ד)}} פרסומת המשבחת את מיומנותו, ידיעותיו וכשירותו המקצועית של רופא, בין אם נקבו בשמו ובין אם לאו;
{{ח:תתת|(ה)}} דברי זלזול, השמצה או שלילת כשירותו או ניסיונו של רופא או מטפל אחר;
{{ח:תתת|(ו)}} שימוש בתואר מומחה שלא אושר לרופא לפי {{ח:חיצוני|תקנות הרופאים (אישור תואר מומחה ובחינות)|תקנות הרופאים (אישור תואר מומחה ובחינות), התשל״ג–1973}}, או בתואר דומה עד כדי הטעייה לאחד התארים שלפי התקנות האמורות או ציון תחום מומחיות שאינו קיים באותן תקנות; אין בתקנה זו כדי למנוע מרופא מלציין את התחום הרפואי שבו הוא עוסק, ובלבד שלא יהיה שימוש בביטוי ”מומחה“ או ”מומחיות“;
{{ח:תתת|(ז)}} שימוש בתואר אקדמי במקצוע שאיננו רפואה, אלא אם כן צוין בצדו תחום התואר וכן תוארו ברפואה של הרופא;
{{ח:תתת|(ח)}} שימוש בידי מי שעיקר עיסוקו ברפואה הוא בישראל – בתואר פרופסור ברפואה, אלא אם כן נזכר התואר לאחר שמו ותוארו ברפואה של הרופא, וצוין בצדו שם המוסד והארץ שבה ניתן והתקופה שבה כיהן כפרופסור;
{{ח:תת|(2)}} צורה –
{{ח:תתת|(א)}} שימוש בשם, כינוי, תמונה, תצלום או דמות של אנשים מפורסמים וידועי שם;
{{ח:תתת|(ב)}} שימוש בשם, כינוי, תמונה, תצלום או דמות של מטופלים או של אנשים הנחזים להיות מטופלים או רופאים, אלא אם כן צוין במפורש ובמקום בולט לעין כי אין מדובר במטופל או ברופא;
{{ח:תתת|(ג)}} פרסומת המכילה צילום, ציור או תמונה של אברי גוף מוצנעים;
{{ח:תת|(3)}} דרך –
{{ח:תתת|(א)}} פרסומת הנעשית בשיווק ישיר באמצעות הטלפון (טלמרקטינג) או באמצעות סוכן מכירות;
{{ח:תתת|(ב)}} פרסומת בעיתונות, במגזינים ובכתבי עת, וכן במדריכי טלפון, בספרי מען או במדריכים מסווגים אחרים, שגודלה עולה על חצי העמוד או שמופיעה יותר מפעם אחת באותו גיליון של העיתון או באותו מדריך;
{{ח:תתת|(ג)}} פרסומת על שלט חוצות, נייח או נייד, בשטח העולה על 60×40 סנטימטרים, לכל רופא ורופא; לעניין זה, ”שלט חוצות“ – לרבות כרזה, כרזת אוויר, בלון פרסום וכל אמצעי פרסום אחר המיועד להיראות ברשות הרבים;
{{ח:תתת|(ד)}} פרסומת באינטרנט הנעשית –
{{ח:תתתת|(1)}} באתר המכיל תכנים של אלימות, פורנוגרפיה, תוכן בלתי חוקי אחר או באתר המיועד לקטינים;
{{ח:תתתת|(2)}} בדרך של פרסומת ”קופצת“ (Pop Up);
{{ח:תתת}} לעניין פסקת משנה זו, ”פרסומת באינטרנט“ – לרבות קישורים (LINK) לאתרים אחרים, פסי פרסומת (BANNER), או בכל דרך אחרת;
{{ח:תתת|(ה)}} משלוח דבר פרסומת בניגוד להוראות {{ח:חיצוני|חוק התקשורת (בזק ושידורים)#סעיף 30א|סעיף 30א לחוק התקשורת (בזק ושידורים), התשמ״ב–1982}}.

{{ח:סעיף|3|פגיעה בציבור}}
{{ח:ת}} פרסומת כמפורט להלן יראו כפרסומת שיש בה משום פגיעה בציבור, והיא אסורה:
{{ח:תת|(1)}} פרסום תעריפים ומחירים לטיפול;
{{ח:תת|(2)}} פרסומת שיש בה עידוד לצריכת טיפול רפואי שאינו חיוני על פי אמות מידה רפואיות מקובלות, על ידי יצירת חשש או הפחדה;
{{ח:תת|(3)}} שימוש בכל מידע על מטופל, בעבר או בהווה, העלול לזהותו, אף אם נעשה בהסכמת המטופל;
{{ח:תת|(4)}} פרסום מבצעים, הנחות, הגרלות, חלוקת פרסים, מתנות או מתן כל טובת הנאה (בפסקה זו – תמורה) בקשר עם מתן או קבלת טיפול רפואי, או מתן טיפול רפואי כתמורה לרכישה או לקבלה של שירות אחר.

{{ח:סעיף|4|סייג לעניין מידע לציבור}}
{{ח:ת}} {{ח:פנימי|סעיף 2|תקנה 2(2) ו־(3)}} לא תחול על פרסום מידע המתמקד בעובדות ושמטרתו הפצת ידע והסברה רפואית.

{{ח:סעיף|5|תחילה}}
{{ח:ת}} תחילתן של תקנות אלה 90 ימים מיום פרסומן.

{{ח:חתימות|י״ג בתשרי התשס״ט (12 באוקטובר 2008)}}
* '''יעקב בן יזרי'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]